**PREDSTAVITEV PREHRANJEVALNE VERIGE**

Izdelal boš prehranjevalno verigo, ki nam jo boš predstavil v krajšem govornem nastopu prek Zooma (spodaj imaš nekaj primerov spletov – iz njih lahko izdelaš različne verige). Lahko narediš tudi popolnoma svojo verigo.

1. *Povedati nam boš moral, iz katerih členov je sestavljena (proizvajalci, potrošniki, razkrojevalci; dodaj tudi sonce...).*
2. *Razložil boš, da si rastline same proizvajajo hrano in kako si jo izdelajo (fotosinteza).*
3. *Povedati nam boš moral, kako poteka prenos energije ter da so energija in hranilne snovi shranjene v živih bitjih.*
4. *Razložit nam moraš pomen proizvajalca in potrošnikov, oz. pomen rastlin, rastlinojedcev, mesojedcev in razkrojevalcev.*
5. *Razloži odvisnost vsega življenja od Sonca.*

Najbolje, da se pripraviš tako, da si doma sestaviš krajše besedilo, v katerem boš lepo zajel zgoraj naštete točke. Skušaj razložiti preprosto, pomagaj si z učbenikom oz. zapiski v zvezku. Predstavitev verige naj bo tekoča in kratka, cca. 1 min. Naj ima UVOD, JEDRO, ZAKLJUČEK. Izdelaš lahko PPT, lahko pa verigo predstaviš na RISALNEM LISTU (ali na dveh listih iz velikega zvezka).

KDAJ? Predstavitve bomo imeli v prvem tednu pouka v novem letu.



